*«Ш.Уалиханов атындағы жалпы білім беретін мектеп» КММ*

**Тренинг**

***Тақырыбы: «Оқушылардың зейінін дамытуға арналған***

***психологиялық тренинг»***

**

***Педагог-психолог А.Сатаева***

***2023-2024 оқу жылы***

**Оқушылардың зейінін дамытуға арналған**

**психологиялық тренинг**

**Мерзімі: 05-06.02.2024**

**Сыныптар: 3 «А,Ә», 4 «А,Ә» сыныптар**

**Мақсаты:**Адамгершілік қасиеттерге тәрбиелеу, оны күнделікті қолдануды әдетке айналдыру.

**Міндеттер:**

-         Мұғалім мен оқушылар арасында жылы қатынас тудыру;

-         Оқушыларды әртүрлі адамгаршілік қасиеттермен таныстыру;

-         Оқушыларға мейірімділік пен қатыгездікті айыра білукге, жақсы қылықтарды үйренуге, жаман қылықтардан аулақ болуға үйрету.

**Интерактивті стратегиялар:**пікірталас, шағын топтармен жұмыс, әңгіме, ойын **“мен және айна”, “Құпия сурет”.**

    Жетекші топ мүшелеріне арнап сұрақ даярлайды. Топқа аяқталмаған сөйлем әдістемесі бойынша сөйлемді аяқтау тапсырылады. Топтың әрбір мүшесі ортадағы жәшіктен қағазды кезектесіп алады, онда жазылған ойды аяқтау керек.

         “Жақсы қасиет” деп ------------------------------?

         “Жаман қасиет деп”-------------------------------?

         Адамдардың бойындағы қасиеттер------------?

         Ақылсыз болу деп ---------------------------------?

Ақылды болу үшін не істеу керек--------------?

**Түйін.**Оқушылар өз ойын айтуға дағдыланды, ой-пікірі қалыптасты. Тез ойлап, шешім шығара білуге, шын көңілден жауап беруге үйренді.

Ойындар**: “Кім екенін тап”** ойыны

Әрбір адам өзінің аты-жөнін көрсетпей, өз-өзіне психологиялық мінездеме жазады. Өзінің ұнамды-ұнамсыз қасиеттерін жазуы керек. Бұл мінездеме жазылған беттерді жетекші жинап, араластырады да, арасынан біреуін алып, дауыстап оқиды. Топ мүшелері мінездеменің иесін табу керек.

**“Шөлдеу”** ойыны

Балалардың қолдары шынтақтан қозғалмайды. Балалар өздерін “ыстық шөп” даладамыз деп елестедеді, қатты шөлдейді. Бір кезде тостағандарға құйылған суға кездеседі. Енді осы суды ішуге амал табулары керек.

**“Алып”** ойыны

Екі бала қатар тұрады, біреуінің сол аяғын екіәншісінің оң аяғын байлайды, сөйтіп, бір белгіленген жерге барады. Немесе: үш, төрт, т.б. балаларды бірге байлайды, сосын олар бірге жүруге тырысады (бақаға ұқсап секіреді).

**“Көпір”** ойыны

Еденге бормен “көпір” (түзу) сызылады. Екі топ бір-біріне қарсы шыққан балалар “көпірден” құлап қалмай өтуі керек. Балалар бір-біріне көмектесіп, орындарын ауыстырып, бір-бірін өткізіп жіберулері керек.

**“Көңіл-күйімізді жаттықтыру”**

Жүргізуші: Бүгін мен сендерді актер болуға үйретемін. Мен сендерге нені көрсетіңдер десем, соны бет-әлпеттеріңмен бейнелейсіңдер.

1.      Қабағы түйілген, ашулы адамның кейпі;

2.      Қасқырдан қорыққан қоянның, ұядан түсіп қалған балапанның, мысықтан қорыққан тышқанның, иттен қорыққан баланың бет-әлпеті;

3.      Жылап тұрған адамды көрсету;

4.      Жәй күліп тұрған адамды және қатты күліп тұрған адамды көрсету;

5.      Өлең айтып тұрған адамның сезімін көрсете білу